# Sumarbústaðafélagið Norðurnes

## **Skýrsla stjórnar 2022-2023**

Síðasti aðalfundur var haldinn í húsakynnum HD þann 12. maí 2022.

Eins og fram kom í síðustu skýrslu stjórnar þá var Sumarbústaðafélagið Norðurnes stofnað þann 3. júní 1976 og er því að ljúka 46. starfsári sínu. Í félaginu eru í dag eru forsvarsmenn alls 86 lóða. Á svæði 1 eru 20 lóðir, á svæði 2 eru 30 lóðir og á svæði 3 eru 36 lóðir

## **Helstu verkefni síðasta starfsárs**

Í febrúar á síðasta ári gerði mikla hláku með mikilli rigningu og miklu flóði í Trönudalsá. Gríðarlegt lón myndaðist fyrir ofan ræsið og tók vatnið með sér mikið efni úr veginum og braut sér leið yfir og fram hjá ræsinu. Ekki var bílfært yfir þegar vatnið lækkaði og flóðið var afstaðið. Jón Þorgeir var fenginn til að lagfæra veginn til bráðabirgða. Með vorinu hófst undirbúningur að því að endurnýja rörið í ræsinu og betrumbæta veginn. Keypt var sverara og lengra rör og það grafið niður á sama stað og eldra rörið og einnig var skipt um rör í neðra ræsinu, inn á svæði 1. Jón Steinar sá um framkvæmdina og setti rörin niður, hækkaði og lagfærði veginn og gróf upp úr farveginum. Eins og sjá má í ársreikningi þá kostaði þessi framkvæmd rétt um 3,6 milljónir. Ekki var því úr miklu að moða í aðrar framkvæmdir. Framkvæmdir vegna vatnsveitu urðu litar sem engar á síðasta starfsári, bæði vegna óvissu með afstöðu landeigenda til framkvæmda og bágar fjárhagsstöðu.

Viðvarnandi vatnsskortur var á síðasta starfsári og sérstaklega var vatnsleysi í miklum frostakafla í desember 2022 og í febrúar/mars 2023. Þá fraus víða í stofanæðum og hlutar svæðis 3 voru vatnslausir um nokkurra vikna skeið.

Brennan um verslunarmannahelgina var með hefðbundnum sniði og talsvart mikið af fólki safnaðist saman við hana, þrátt fyrir að engin skipuleg dagskrá væri í boði.

## **Verkefni framundan**

Símahliðið inn á svæði 1 hefur verið pantað og stefnt er að því að setja það upp í sumar. Undirstöður er komnar á sinn stað og grafið hefur verið undan ristarhliði og gengið frá því á viðunandi hátt.

Nýju lífi hefur verið blásið í framkvæmd við að koma upp koma upp varanlegri vatnsveitu sem tekur vatn úr Trönudalsá. Ósk um að skilgreina vatnsverndarsvæði í aðalskipulagi í kringum vatnstökusvæðið í Trönudalsá liggur enn inni hjá skipulagsnefnd hreppsins en ljóst er orðið að félagið mun þurfa ð standa straum af kostnaði við að breyta aðalskipulagi ef krafa kemur fram um það.

Framkvæmd við vatnsveitu er kostnaðarsöm og því leggur stjórnin til að framkvæmdagjald upp á kr. 150.000 verið lagt á hverja lóð til að standa straum af því.

Margar óánægjuraddir hljómuðu á síðasta ári vegna vatnsskorts. Rétt er að minna enn á að félagsmenn hafa ekki greitt neitt vatnsgjald fyrir afnot af vatnsveitu, eins og tíðkast almennt á sumarhúsasvæðum og allt starf í þágu vatnsveitunnar er unnið af stjórnarliðum og örðum sjálfboðaliðum

Framkvæmdin sem nú er kynnt er umfangsmikil en um er að ræða framtíðar fjárfestingu í vatnsveitunni og ef vel tekst til þá á ekki að þurfa að hafa áhyggjur af vatnsskorti þegar framkvæmdum lýkur.

Stjórnina á síðasta starfsári skipuðu:

* Árni R. Gíslason (nr. 59) - Formaður
* Sigurður Sveinn Jónsson (nr. 56) - Ritari
* Karl Arthursson (nr. 10) - Gjaldkeri
* Ragnheiður Gyða Magnúsdóttir (nr. 74) - Meðstjórnandi
* Jón B. Bjarnson (nr. 73) – Meðstjórnandi
* Erla Þorvaldsdóttir (nr. 31) Varamaður

Skoðunarmenn reikninga: Björgvin Hauksson og Birna Björnsdóttir (nr. 33)